CELEX: 62018TN0510
Language: ro
Date: 2018-08-22 00:00:00
Title: Cauza T-510/18: Acțiune introdusă la 22 august 2018 – Kaddour/Consiliul

15.10.2018   
            
            
               RO
            
            
               Jurnalul Oficial al Uniunii Europene
            
            
               C 373/19
            
         
      Acțiune introdusă la 22 august 2018 – Kaddour/Consiliul
      (Cauza T-510/18)
      (2018/C 373/21)
      Limba de procedură: engleza
      
         Părțile
      
      
         Reclamant: Khaled Kaddour (Damasc, Siria) (reprezentanți: V. Davies și V. Wilkinson, solicitors)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea actelor din 2018 în măsura în care acestea îl privesc pe domnul Kaddour și
               
            
                  —
               
               
                  obligarea Consiliului la plata cheltuielilor de judecată efectuate de domnul Kaddour.
               
            
         Motivele și principalele argumente
      
      Acțiunea este îndreptată împotriva Deciziei (PESC) 2018/778 a Consiliului din 28 mai 2018 de modificare a Deciziei 2013/255/PESC (1) privind măsuri restrictive împotriva Siriei (JO 2018, L 131, p. 16) și a Regulamentului de punere în aplicare (UE) 2018/774 al Consiliului din 28 mai 2018 privind punerea în aplicare a Regulamentului (UE) nr. 36/2012 (2) privind măsuri restrictive având în vedere situația din Siria (JO 2018, L 131, p. 1), în măsura în care aceste acte îl privesc pe reclamant (denumite în continuare „actele din 2018”).
      În susținerea acțiunii, reclamantul invocă trei motive.
      
                  1.
               
               
                  Primul motiv este întemeiat pe faptul că actele din 2018 sunt afectate de o eroare vădită de apreciere.
               
            
                  2.
               
               
                  Al doilea motiv este întemeiat pe faptul că reclamantul are dreptul să beneficieze de articolul 27 și de articolul 28 alineatul (2) din Decizia 2013/255/PESC a Consiliului, astfel cum a fost modificată prin Decizia (PESC) 2015/1836 a Consiliului (3), și de articolul 15 alineatul (1) litera (b) din Regulamentul (UE) nr. 36/2012 al Consiliului, astfel cum a fost modificat prin Regulamentul (UE) 2015/1828 al Consiliului (4).
               
            
                  3.
               
               
                  Al treilea motiv este întemeiat pe faptul că măsurile din 2018 constituie o încălcare a drepturilor fundamentale ale reclamantului, astfel cum acestea sunt protejate de Carta drepturilor fundamentale a Uniunii Europene și/sau de Convenția europeană a drepturilor omului, în ceea ce privește dreptul la respectarea reputației sale, dreptul său de proprietate și principiul proporționalității.
               
            
         (1)  Decizia 2013/255/PESC a Consiliului din 31 mai 2013 privind măsuri restrictive împotriva Siriei (JO 2013. L 147, p. 14).
      
         (2)  Regulamentul (UE) nr. 36/2012 al Consiliului din 18 ianuarie 2012 privind măsuri restrictive având în vedere situația din Siria și de abrogare a Regulamentului (UE) nr. 442/2011 (JO 2012, L 16, p. 1).
      
         (3)  Decizia (PESC) 2015/1836 a Consiliului din 12 octombrie 2015 de modificare a Deciziei 2013/255/PESC privind măsuri restrictive împotriva Siriei (JO 2015, L 266, p. 75).
      
         (4)  Regulamentul (UE) 2015/1828 al Consiliului din 12 octombrie 2015 de modificare a Regulamentului (UE) nr. 36/2012 privind măsuri restrictive având în vedere situația din Siria (JO 2015, L 266, p. 1).